“สุวันนี โฮมเซ็นเตอร์” ยื่นไฟลิ่งขาย IPO จำนวน 25 ล้านหุ้น เข้าตลาดหุ้นลาว
"สุวันนี โฮมเซ็นเตอร์" ผู้ดำเนินธุรกิจจำหน่ายสินค้า-บริการทางด้านวัสดุก่อสร้าง ตกแต่งบ้าน และอาคารแบบครบวงจรยื่นไฟลิ่งขาย IPO จำนวน 25 ล้านหุ้น เข้าตลาดหุ้นลาว ระดมทุนขยายธุรกิจ
25 ก.ย. 2558

บริษัท สุวันนี โฮมเซ็นเตอร์ จำกัด (มหาชน) ระบุว่า บริษัทได้ยื่นไฟลิ่งต่อสำนักงานคณะกรรมการคุ้มครองหลักทรัพย์ (สคคซ.) เพื่อขอขายหุ้นสามัญเพิ่มทุนให้กับประชาชนทั่วไปครั้งแรก (IPO) จำนวน 25 ล้านหุ้น เพื่อนำเงินที่ได้จากการระดมทุนไปใช้ขยายสาขาเพิ่มจำนวน 3 สาขา และใช้เป็นเงินทุนหมุนเวียนในการดำเนินกิจการ
ขณะที่ที่ปรึกษาทางการเงินระบุว่าการระดมทุนจะช่วยให้ธุรกิจเติบโตรวดเร็ว และเพิ่มศักยภาพในการแข่งขันเพื่อรองรับการเปิดประชาคมเศรษฐกิจอาเซียน (AEC) ในปลายปี 58
ทั้งนี้ สุวันนี โฮมเซ็นเตอร์ ดำเนินธุรกิจจำหน่ายสินค้าและบริการทางด้านวัสดุก่อสร้าง ตกแต่งบ้าน และอาคารแบบครบวงจร ซึ่งจำหน่ายภายใต้ศูนย์การแสดงสินค้าขนาดใหญ่และทันสมัย (โชว์รูม) ภายใต้เครื่องหมายการค้า”สุวันนี” ที่เป็นอันดับหนึ่งในสปป.ลาว  และยังจำหน่ายเครื่องมืออุปกรณ์ที่ใช้ในงานก่อสร้าง ,เฟอร์นิเจอร์,ลิฟท์และบันไดเลื่อน